मुम्बई। स्टार दंपति अभिषेक बच्चन और एश्वर्या राय बच्चन की बेटी आराध्या तीन साल की हो गयी। ‘हैप्पी न्यू ईयर’ के 38 वर्षीय अभिनेता ने ट्विटर पर अपनी बेटी को जन्मदिन की बधाई दी। उन्होंने लिखा, ‘बेटियां तो बहुत अच्छी होती हैं। मेरी छोटी परी आराध्या को जन्मदिन की बधाई।’ अभिषेक और आराध्या के दादा बॉलीवुड मेगास्टार अमिताभ बच्चन के प्रशंसकों ने बच्ची को जन्मदिन पर बधाई दी है। संगीत निर्देशक विशाल डडलानी ने ट्वीट किया, ‘आराध्या और पूरे परिवार को शुभकामनाएं। बहुत अच्छा, कितना जल्दी समय बीत गया।’ दिया मिर्जा ने लिखा, ‘जन्मदिन मुबारक हो आराध्या।’ अभिषेक ने सभी फालोअर्स को जन्मदिन संदेश के लिए धन्यवाद दिया। उन्होंने लिखा, ‘आराध्या के लिए अनोखी शुभकामनाएं देने पर आप सभी को धन्यवाद।’